फिल्म रॉकी और रानी की प्रेम कहानी के लिए फैमिली के साथ रवाना हुईं कश्मीर
Bollywood Actress Alia Bhatt Spotted At Airport For Rocky Aur Rani Ki Prem Kahani Shooting - फिल्ममेकर करण जौहर की फिल्म ‘रॉकी और रानी की प्रेम कहानी’ जल्द ही रिलीज होने वाली है।
फिल्ममेकर करण जौहर की फिल्म ‘रॉकी और रानी की प्रेम कहानी’ जल्द ही रिलीज होने वाली है। इस फिल्म में रणवीर सिंह और आलिया भट्ट लीड रोल में हैं। फिल्म की शूटिंग पिछले साल पूरी हो चुकी थी, लेकिन फिल्म का आखिरी गाना अभी शूट होना बाकी है। इस गाने की शूटिंग कश्मीर में होगी, जिसके लिए आलिया और रणवीर कश्मीर के लिए रवाना हो चुके हैं। हाल ही में एक्ट्रेस को एयरपोर्ट पर स्पॉट किया गया, जिसका एक वीडियो सामने आया है।
एयरपोर्ट पर दिखीं आलिया भट्ट 
आज सुबह आलिया मुंबई के प्राइवेट एयरपोर्ट पर नजर आईं। इस दौरान उनके साथ उनकी मां सोनी राजदान और बड़ी बहन शाहीन भट्ट भी दिखाई दे रही हैं। वहीं हमेशा की तरह आलिया कैजुअल लुक में बेहद खूबसूरत दिखीं। उन्होंने ब्लैक जैकेट के साथ ब्लैक पैंट कैरी किया हुआ है।
कश्मीर में शूट होगा आखिरी गाना
करण जौहर ने हाल ही में अपने सोशल मीडिया अकाउंट पर एक वीडियो क्लिप पोस्ट शेयर कर शूटिंग की जानकारी फैंस के साथ शेयर की थी। इस वीडियो क्लिप में करण अपनी पूरी टीम के साथ फ्लाइट के अंदर नजर आ रहे हैं। इस पोस्ट को शेयर करते हुए उन्होंने कैप्शन में लिखा था, 'हमारी फिल्म #रॉकीऔररानीकीप्रेमकहानी के आखिरी शेड्यूल की शूटिंग, एक फिल्म जिसे मैंने 7 साल बाद डायरेक्ट किया है, एक गाने की शूटिंग जो मेरे अब तक के फेवरेट फिल्म मेकर के लिए एक श्रद्धांजलि है, अब और नहीं कहूंगा बाकी सब ऑडियंस कहेगी।’
कब रिलीज होगी फिल्म 
बता दें, आलिया भट्ट और रणवीर सिंह की फिल्म 28 जुलाई 2023 को रिलीज होगी। इस मूवी में रणवीर और आलिया के अलावा धर्मेंद्र, जया बच्चन और शबाना आजमी भी अहम भूमिका में नजर आएंगे। वहीं करण जौहर ने इससे पहले अपनी इंस्टाग्राम पर रॉकी और रानी की प्रेम कहानी के बारे में कुछ दिलचस्प बातों का खुलासा किया था। उन्होंने कहा था कि जया बच्चन एक 'अनसीन' अवतार में नजर आएंगी। जबकि रणवीर सिंह फिल्म में धमाका करेंगे।
